Мы працуем на будучыню, і мы буxadдзем пастаянна рухацца насустрач адзін аднаму — такое агульнае заключэнне зрабілі ў канцы дзелавой і ў той жа час сяброўскай, душэўнай размовы паміж гарадамі Анатоль Локаць і Андрэй Шорац, кіраўнікі Новасібірска і Мінска. Мінчане дзякавалі новасібірцам за ідэю, арганізацыю тэлемоста — прадуктыўную форму зносінаў, гаварылі: варта працягваць яе і надалей. Сярод канкрэтных сумесных спраў, пра якія ўдалося дамовіцца мінчанам і новасібірцам падчас тэлемоста, і абмен дэлегацыямі Ганаровай варты Паста №1: 9 Мая ў Новасібірску ўжо пабывала мінская дэлегацыя, а 22 чэрвеня — новасібірская ў Мінску. Гарады-пабрацімы абмяняюцца і творчымі калектывамі на час правядзення Дня горада, новасібірскага фестывалю славянскай культуры “Славянскі падворак”, а таксама Дня Хрышчэння Русі і яднання славянскіх народаў. А калі ў кастрычніку гэтага года будзе праходзіць ужо традыцыйны кірмаш беларускіх тавараў “Дні Беларусі ў Сібіры”, то “пад яго крылом” дамовіліся правесці таксама Фестываль беларускай культуры, Выставу літаратуры, прысвечаную 20-годдзю Саюзнай дзяржавы, і Дні беларускага кіно.